দরজা বন্ধ করে তৃণমূল বিধায়কের টাকা ভাগাভাগি! প্রকাশ্যে ভাইরাল ভিডিও

ওয়েব ডেস্ক: দরজা বন্ধ ঘরে তৃণমূল কংগ্রেসের বিধায়কের টাকা ভাগাভাগির ভিডিও প্রকাশ্যে। যা ঘিরে রীতিমত তোলপাড় রাজ্য রাজনীতি। প্রকাশিত এক ভিডিওতে দেখা যাচ্ছে, সহকারী-সভাপতি অনুপ চ্যাটার্জি ব্যাগে করে টাকার বাণ্ডিল নিয়ে আসছেন এবং টেবিলে রাখছেন। সেই টাকা পরে বিধায়ক নেপাল ঘোরুই ও কৃষি কর্মাধ্যক্ষ পার্থ মণ্ডল ভাগ করছেন। ভিডিওতে আরও দেখা যায়, দুজনই নিজের নিজের পকেটে টাকাগুলি ঢোকাচ্ছেন। যদিও, ভিডিও-র সত্যতা যাচাই করেনি কলকাতা টিভি ডিজিটাল।

জানা গিয়েছে, গলসি ১ পঞ্চায়েত সমিতির কার্যক্রম ও নিয়ন্ত্রণ বর্তমানে অনুপ চ্যাটার্জি ও পার্থ মণ্ডলের হাতে। পার্থ বিধায়ক নেপাল ঘোরুইয়ের ছায়া সঙ্গী এবং রাজ্য সরকার তার নিরাপত্তা নিশ্চিত করেছে বলে সূত্র মারফত খবর মিলেছে। এর ফলে কিছু রাজনৈতিক মহলে প্রশ্ন উঠেছে, এই বড় অঙ্কের টাকা লেনদেনের পেছনে আসল কারণ কী?

আরও পড়ুন: হারিয়ে যাওয়া বাচ্চাকে উদ্ধার করে পরিবারের কাছে ফিরিয়ে দিল গয়েশপুর ফাঁড়ির পুলিশ

রাজনৈতিক মহলে এই ভিডিও নিয়ে তীব্র সমালোচনা চলছে। এই বান্ডিল বান্ডিল টাকার উৎস কী? রাজনৈতিক মহলে প্রশ্ন উঠেছে, কেন গণনা করে ভাগ করা হচ্ছে টাকা, এবং এটি কি সমিতির প্রকল্পের অর্থ না অন্য কোনও উৎস থেকে এসেছে। উঠছে প্রশ্ন।